open-index/open-wikipedia-markdown huggingface dataset:
Bulebar Macapagal

Ang **Bulebar Macapagal** (), na kilala din bilang **Abenida Macapagal** (*Macapagal Avenue*), ay isang makabagong daang walo ang mga linya na kalinya ng Bulebar Roxas at dumadaan mula Sentrong Pangkultura ng Pilipinas (CCP), Pasay, hanggang Marina Bay Village sa Asia World City, Parañaque, sa Kalakhang Maynila, Pilipinas. Ang hilagang dulo nito ay sa Bulebar Jose Diokno sa may CCP, at ang katimugang dulo nito ay sa Abenida Pasipiko sa Asia World City. Babagtasin nito ang EDSA at Daang NAIA pagdaan. May mga rampa ng NAIA Expressway sa sangandaan nito sa Daang NAIA na nagbibigay-daan patungong Paliparang Pandaigdig ng Ninoy Aquino at Metro Manila Skyway. Ang haba nito ay 22.3 kilometro (13.9 milya).

Matatagpuan ito sa mga lugar na tinambakan (*reclamation areas*). May tatlong tulay ang daan na ito, at tumatawid ang mga ito sa mga "bambang" ("*channels*"). Ang pinakamalaki sa mga ito ay Libertad Channel, kung saan matatagpuan ang Libertad Water Pumping Station. Dahil sa pagbabago ng anyo ng sangandaan sa may EDSA para maibsan ang trapiko, ang Bulebar Macapagal ay ginagamit ngayon upang makadaan patungong SM Mall of Asia sa hilaga at Kabite sa timog. Isa rin itong pangunahing daan sa distritong tinambak na tinatawag na Bay City.

## Pangalan at kasaysayan
Ipinangalan ang abenida mula kay dating Pangulo Diosdado Macapagal. 

Sinimulan ang pagtatayo ng Bulebar Macapagal noong 1984, at natapos ito noong 1998, isang taon pagkaraan ng pagkamatay ni Diosdado Macapagal.

## Paglalarawan ng ruta
thumb|Pahilagang Bulebar Macapagal na tanaw mula sa palabas na rampa ng NAIA Expressway.
Nagsisimula ang Bulebar Macapagal sa sangandaan nito sa Bulebar Jose Diokno na isang karugtong ng Abenida Gil Puyat sa Hugnayan ng Sentrong Pangkultura sa Pasay kung saang matatagpuan ang World Trade Center Metro Manila. Tutungo ito patimog sa Sentrong Pampinansya na binubo ng punong tanggapan ng Bangko Nasyonal ng Pilipinas (PNB) at ng hugnayan ng Paseguruhan ng mga Naglilingkod sa Pamahalaan (GSIS) na kinalalagyan ng Senado ng Pilipinas. Papasok ang bulebar sa Metropolitan Park at SM City Business Park pagkaraan ng Bambang ng Libertad, at magbabagtas ito sa Abenida Epifanio de los Santos (EDSA) bago pumasok sa inuusbong na Aseana City, na kinaroroonan ng Gusaling Tanggapan ng Ugnayang Konsular ng Kagawaran ng Ugnayang Panlabas (DFA) at ng ina-abangang Alphaland Bay City and Marina. Sa Abenida Asean, tatahak ang Bulebar Macapagal sa hugnayang panlaro na Entertainment City kasama ang Solaire Resort & Casino at City of Dreams Manila (dating Belle Grande Manila) na nagdodomina sa kahabaang ito hanggang sa Daang NAIA. Malapit sa tagpuang Daang NAIA ay mga rampa ng NAIA Expressway na nagbibigay ng daang papasok sa Paliparang Pandaigdig ng Ninoy Aquino at nag-uugnay nito sa Metro Manila Skyway. Matatagpuan ang Manila Southwest Integrated Bus Terminal sa loob ng Uniwide Coastal Mall grounds at Daang NAIA. Ang kasalukuyang katimugang dulo ng bulebar ay sa Abenida Pasipiko sa Nayon ng Marina Bay sa Parañaque kung saang liliko sa kaliwa ang daloy ng trapiko patungo sa Manila–Cavite Expressway.

## Mga sanggunian
## Mga ugnay panlabas
Macapagal Boulevard
Daang Benguet–Nueva Vizcaya

Ang **Daang Benguet–Nueva Vizcaya** (), na kilala rin bilang **Daang Baguio-Aritao** o **Daang Baguio-Nueva Vizcaya** (*Baguio-Aritao Road* o *Baguio-Nueva Vizcaya Road*), ay isang lansangang panrehiyon na nag-uugnay ng mga lalawigan ng Benguet at Nueva Vizcaya sa hilagang Luzon, Pilipinas.

Ang kabuuang daan ay bahagi ng **Pambansang Ruta Blg. 110** (**N110**) ng sistema ng lansangang bayan sa Pilipinas.

## Paglalarawan ng ruta
Nagsisimula ito sa Daang Ambuklao sa Baguio at nagtatapos ito sa sangandaan ng Pan-Philippine Highway at Daang Aritao-Quirino sa Aritao, Nueva Vizcaya, sa haba na 104 kilometro (64.6 milya) - mas mahaba pa sa mga daan ng Lansangang Aspiras-Palispis, Daang Kennon, at Daang Naguilian. Dumadaan ito sa mga bayan ng Itogon at Bokod sa Benguet at Kayapa sa Nueva Vizcaya. Ito ang daan na papuntang Nueva Vizcaya mula sa lungsod ng Baguio.

## Tingnan din
* Mga lansangan sa Pilipinas

## Mga sanggunian
Kategorya:Mga lansangan sa Pilipinas
Mocha Uson Blog

Ang **Mocha Uson Blog** ay isang pahina sa Facebook at blog na nagsisilbi para sa adhikaing pampolitika. Pangunahin nitong pinaglilingkuran ang mga tagasuporta ni Pangulong Rodrigo Duterte ng Pilipinas. Pinatatakbo ito ng mananayaw at tagasuporta ni Duterte na si Mocha Uson.

## Kasaysayan 
Dating nakatuon ang Mocha Uson Blog sa pagbibigay ni Uson ng mga payo na may kinalaman sa pagtatalik. Nagkaroon din ito ng 'sessions in the bedroom' kasama ang kaniyang all-female group, ang Mocha Girls. Ayon sa kaniya, naging plataporma ito upang ipahayag ng mga Filipino ang kanilang mga hinaing na kung saan inihahatid ni Mocha sa pambansang pamahalaan. Naging instrumento ito ng mga adhikaing pampolitika upang itaguyod ang pagkampanya sa pagkapangulo ni Rodrigo Duterte noong 2016, at nang dumating ang Oktubre 2016, halos lahat ng mga video na may kinalaman sa pagtatalik ay tinggal na bagaman may mga kopya pa rin sa mga Youtube account na hindi kaugnay.

Nang sinabi ng bagong halal na Pangulong Duterte na i-boycott ang popular na media, sinuportahan ni Uson si Duterte at nakakuha pa ng isang eksklusibong interview sa Pangulo noong Hunyo 2016. Nakapaskil sa pahina ng Mocha Uson Blog ang mga video ng interview. 

Bukod sa isang Facebook page, mayroon pang blog site ang Mocha Uson Blog na mahahanp sa . Ngunit noong Oktubre 2016, nagtatanghal na lamang ang blog site ng mga panlabas na link sa mga account na pinamamahalaan ni Mocha Uson, kasama ang Facebook page ng Mocha Uson Blog.

## Mga sanggunian 
Kategorya:Mga pahina sa Facebook
Kategorya:Mga Pilipinong blog
Kategorya:Politika ng Pilipinas
Daang Asin

Ang **Daang Asin** (), kilala rin bilang **Daang Baguio–Tubao** (*Baguio–Tubao Road*), **Daang Tubao–Asin** (*Tubao–Asin Road*) at **Daang Asin–Nangalisan–San Pascual** (*Asin–Nangalisan–San Pascual Road*), ay isang pangunahing daan mga lalawigan ng La Union at Benguet sa hilagang Luzon, Pilipinas. Mapanganib ang daan, na mga tunel sa dating nilaan sa mga serbisyong riles mula Aringay papuntang Baguio.  Opisyal na binuksan ang daan sa publiko noong Disyembre 17, 2018.

Hango ang pangalan ng lansangan sa salitang "asin." May mga maiinit na batis (*hot springs*) at liwaliwan (*resorts*) sa kahabaan nito tulad ng Pooten's Resort, Palm Grove Hot Springs and Mountains Resort, Asin Hot Spring, Riverview Water Park, at Neverland Mountain Resort. 

Bahagi ng **Pambansang Ruta Blg. 234** (**N234**) at **Pambansang Ruta Blg. 233** (**N233**) ng sistema ng lansangang bayan sa Pilipinas ang bahagi ng lansangan na nasa Baguio. Ang nalalabing bahagi na patungong Tubao ay nananatiling walang bilang at itinalagang pambansang daang tersiyaryo. Kamakailan lamang, dahil dumaranas ng matinding pagbigat ng trapiko ang Lansangang-bayang Aspiras–Palispis, isinaayos ang daan upang magsilbing isa pang ruta papuntang La Union.

## Paglalarawan ng ruta
Nagsisilbing alternatibong ruta papuntang Baguio ang Daang Asin, at ito rin ang ikaapat na daang patungo sa lungsod. Tumutulong din ang daan sa pagpapagaan ng daloy ng trapiko sa Lansangang-bayang Aspiras–Palispis, sa kabila ng pagiging mas-mahaba nito kaysa sa Lansangang-bayang Aspiras–Palispis.

Nagsisimula ang lansangan sa panulukan ng Lansangang-bayang Aspiras–Palispis (N208) sa Tubao, La Union bilang isang pang-apatan na daan. Itinatampok sa malaking bahagi ng ruta ang mga ilawan at *reflectorized signage* at mga terminal ng bus. Kinakarga ng Tulay ng Anduyan, na may habang 360 metro (1,180 talampakan), ang ruta. Pagkaraan ng tulay, kikipot ang daan sa dalawang landas (isa sa bawat direksiyon) habang paakyat ito, at may mga biglaang liko at matarik na elebasyon habang papasok sa lalawigan ng Benguet. 

## Mga sanggunian
Asin Road
Pambansang Daan ng Baguio–Bua–Itogon

Ang **Pambansang Daan ng Baguio-Bua-Itogon** (), na tinatawag ding **Pambansang Daan ng Baguio-Bua-Itogon-Dalupirip** (*Baguio-Bua-Itogon-Dalupirip National Road*), o sa mas-payak na ngalan nito na **Daang Baguio-Bua-Itogon** (*Baguio-Bua-Itogon Road*) sa hilagang Luzon sa Pilipinas, na dumadaan mula sa lungsod ng Baguio hanggang sa bayan ng Itogon sa lalawigan ng Benguet. Nagsisilbi ito bilang mahalagang ruta para makadaan sa Itogon,, lalong-lalo na sa anim sa mga barangay nito: Tuding, Gumatdang, Ucab, Poblacion (Central), Tinongdan, at Dalupirip. Nagtatapos ito sa pook-kalagitnaan ng Barangay Dalupirip sa tabi ng Ilog Agno.

## Tingnan din
* Mga lansangan sa Pilipinas

## Mga sanggunian
Baguio-Bua-Itogon
Pagkakaibang Hilaga-Timog sa wikang Koreano

Malaki ang pinagbago ng wikang Koreano sa pagitan ng dalawang estado dahil sa haba ng panahon ng pagkakahiwalay ng Hilaga at Timog Korea.

Ang Palatitikang Koreano, bilang itinakda ng Lipunan ng Wikang Koreano noong 1933 sa "Pagpapanukala para sa Pinag-isang Palatitikang Koreano" () ay ipinagpatuloy sa paggamit ng Hilaga at Timog matapos ang liberasyon ng Korea noong 1945, ngunit sa pagkakatatag ng Demokratikong Pangmadlang Republika ng Korea (hilaga) at ng Republika ng Korea (timog) noong 1948, nagkaroon ang dalawang estado ng mga pagkakaiba ng patakaran sa paggamit sa wika. Noong 1954, inalis ng Hilagang Korea ang mga patakaran sa paggamit ng Palatitikang Koreano ( ''''). Baga ma't naging munting pagbabago lang iyon sa palatitikan (ortograpiya) na naglikha ng maliit na pagbabago doon sa ginagamit sa timog, mula roon, unti-unting nagbago mula sa isa't isa ang pamantayang wika sa Hilaga at Timog.

Noong mga panahong 1960, sa ilalim ng impluwensya ng ideolohiyang *Juche* ay dumating ang isang malaking pagbabago sa mga patakarang pangwika sa Hilagang Korea. Noong Enero 3, 1964 ay inilabas ni Kim Il-sung ang kaniyang mga turo ukol sa "Ilan sa mga Suliranin sa Pagpapaunlad ng Wikang Koreano" ( ''Chosŏnŏrŭl Paljŏn Siki'gi Wihan Myŏt' Kaji Munje*), at noong Mayo 14, 1966, ukol sa paksang "Sa Wastong Pagtatama ng mga Pambansang Katangian ng Wikang Koreano" ( *Chosŏnŏŭi Minjokchŏk T'ŭksŏngŭl Olge Sallyŏ Nagal Te Taehayŏ*), kung saan ang mga patakarang sa "Pamantayang Wikang Koreano" ( *Chosŏnmalgyubŏmjip*) ay umiral sa taon ding iyon, ayon sa pagkakalabas ng Kumite ng Rebisyon ng Pambansang Wika na direktang nasa ilalim ng pangangasiwa ng gabinete. Mula noon, marami pang pagkakaiba ang umiral sa pagitan ng pamantayang wika ng Hilaga at Timog. Noong 1987, binago ng Hilagang Korea ang mga naunang patakaran, at nananatili pa rin iyong ginagamit magpa-hanggang ngayon. Bukod pa roon, ang mga patakaran sa paglalagay ng espasyo ay hiwalay na inihain sa "Pamantayang Alintuntunin sa Paglalagay ng Espasyo sa Pagsusulat ng Koreano" (조선말 띄여쓰기규범, *Chosŏnmal Ttŭiyŏssŭgigyubŏm*) noong 2000 ngunit pinalitan na ng "Mga Alituntunin Para Sa Paglalagay ng Espasyo ng Pagsusulat ng Koreano" (띄여쓰기규정, *Ttŭiyŏssŭgigyujŏng*), na inilimbag noong 2003.

Ipinagpatuloy ng Timog Korea ang paggamit ng *Hangeul Matchumbeop Tong-iran* gaya ng pagkakatakda nito noong 1933, hanggang sa pagkaka-amyenda nito, ang "Palabaybayang Koreano" (한글 맞춤법 Hangeul Matchumbeop), kasama ng "Mga Regulasyon ng Pamantayang Wika" (표준어 규정, *Pyojuneo Gyujeong''), ay nailimbag noong 1988, na nananatiling ginagamit ngayon.

## Sanggunian
Daang Governor Pack

Ang **Daang Governor Pack** () ay isang pangunahing lansangan sa Baguio sa hilagang Luzon, Pilipinas. Ang haba nito ay 0.17 kilometro (0.11 milya).

## Paglalarawan ng ruta
Nag-uugnay ang daan mula sa isang rotonda ng Lansangang Aspiras-Palispis (dating Lansangang Marcos) at Daang Kennon papuntang Daang Session sa pusod ng kabayanan ng lungsod. Matatagpuan sa daan ang lumang Baguio Terminal ng Victory Liner, Bus Terminal ng Genesis Transport, Pambansang Mataas na Paaralan ng Lungsod ng Baguio City, at ang Unibersidad ng mga Cordillera.

### Bilang ng ruta
Sa ilalim ng pagpapatupad bagong sistemang pamilang ng ruta ng Kagawaran ng Pagawaing Bayan at Lansangan (DPWH) noong 2014, isa ang Daang Governor Pack sa mga bahagi ng **Pambansang Ruta Blg. 54** (**N54**)  ng sistemang lansangambayan ng Pilipinas, na kinabibilangan din ng Daang Kennon, Daang Harrison, at Daang Naguilian. Lagpas ng tagpuan ng Daang Harrison hanggang sa Daang Session, ang daan ay walang bilang na ruta at tinukoy bilang isang pambansang daang tersiyaryo.

## Tingnan din
* Sistema ng lansangang bayan sa Pilipinas

Kategorya:Mga lansangan sa Pilipinas
Lansangang-bayang Romulo

Ang **Lansangang-bayang Romulo** (), na dating tinawag na **National Highway 13**, ay isang lansangan sa Pilipinas na dumadaan sa mga lalawigan ng Tarlac at Pangasinan. Ang haba nito ay 77.2 kilometro (48.0 milya), at nagsisimula ito sa Bulebar Ninoy Aquino sa Lungsod ng Tarlac at nagtatapos ito sa Daang Lingayen-Labrador sa Lingayen. Dumadaan ito sa mga bayan ng Santa Ignacia, Camiling, at San Clemente sa Tarlac; at Mangatarem, Aguilar, at Bugallon sa Pangasinan. Bahagi ito ng **Pambansang Ruta Blg. 55** (**N55**) ng sistemang lansangambayan sa Pilipinas.

Ipinangalan ito kay Carlos P. Romulo, isang Pilipinong diplomatiko, politiko, sundalo, mamamahayag, at manunulat na naglingkod din bilang Pangulo ng Mga Nagkakaisang Bansa mula 1949 hanggang 1950. Si Romulo ay ipinanganak sa Camiling, bayan sa Tarlac kung saan dumadaan ang lansangan.

## Tingnan din
* Mga lansangan sa Pilipinas

## Mga sanggunian
Romulo Highway
Lansangang-bayang Sayre

Ang **Lansangang-bayang Sayre** () ay isang pangunahing lansangan sa Mindanao sa katimugang Pilipinas na nagsisimula sa Puerto, Cagayan de Oro at nagtatapos sa Kabacan, Hilagang Cotabato. Dumadaan ito sa mga lalawigan ng Misamis Oriental, Bukidnon, at Hilagang Cotabato. 192.0 kilometro (119.3 milya) ang haba nito.

Binubuo ng **Pambansang Ruta Blg. 10** (**N10**), isang rutang sangay ng Asian Highway 26 sa hilaga, ang hilagang bahagi ng lansangan o ang bahaging Cagayan de Oro-Maramag. Samantala, itinakda namang bahagi ng **Pambansang Ruta Blg. 943** (**N943**) ang katimugang bahagi (bahaging Maramag-Kabacan) ng lansangan, na may habang 94 kilometro (58 milya) at tinatawag ding **Daang Bukidnon–Cotabato** ().

## Kasaysayan
Tinawag ito noon na ***Route 3*** subalit binigyan ito ng bagong pangalan na ***Sayre Highway***, sa karangalan ni Francis Bowes Sayre, Sr., ang U.S. Philippine High Commissioner na nanguna sa pagpapatayo nito. Umaabot ito patimog sa gitnang Mindanao, at nag-uugnay ng mga hilaga at katimugang usli ng Route 1 (Lansangang Digos–Butuan). Ang bahaging ito ng pambansang lansangan ay itinayo noong panahon ng mga Amerikano.

thumb|Bahaging N943 ng Lansangang-bayang Sayre sa bayan ng Damulog, Bukidnon

## Tingnan din
* Sistema ng lansangang bayan sa Pilipinas

## Talasnggunian
Sayre Highway
Your Name

Ang  ay isang pelikulang Hapones na ipinalabas noong 2016 na idinerekta at isinulat ni Makoto Shinkai. Ang animasyon ay iginawa ng CoMix Wave Films at ipinamahagi naman ng Toho. Ito ay ibinase mula sa nobelang kapangalang isinulat ni Shinaki, na unang ipinamahagi noong 18 Hunyo 2016.

## Mga tauhan
## Pilipinas 
Sa Pilipinas, naging tanyag ang pelikula para sa mga manonood na pinasalamatan ni Makoto Shinkai, ang direktor ng pelikula, matapos ang muling pag-ere nito noong 2016&nbsp;ng ABS-CBN na itinapat noon sa Huwebes Santo. Naging trending ang pelikula sa Twitter na may halos 158k+ na tweet sa loob lamang ng araw na iyon.

Noong 2018, ipinalabas muli ng ABS-CBN ang pelikula sa anyong Tagalog dub na maaari ring mapanood sa iWant TV.

## Mga sanggunian
Kategorya:Mga pelikula ng 2016
Kategorya:Mga pelikula mula sa Hapon
Pambansang Komisyong Pangkasaysayan

Ang **Pambansang Komisyong Pangkasaysayan ng Pilipinas** (Ingles: *National Historical Commission of the Philippines* o NHCP) ay isang ahensiyang pampamahalaan ng Pilipinas. Ang layunin nito ay ang pagpapalaganap ng pamanang pangkasaysayan at pangkultura ng Pilipinas sa pamamagitan ng pananaliksik, pagpapakalat, konserbasyon, pamamahala ng mga pook, at eraldika. Samakatuwid, "layunin nito na itaguyod ang kamalayan at pagpapahalaga sa mga marangal na gawain at mithiin ng ating mga bayani at iba pang bantog na mga Pilipino, ituro na ipagmalaki ang pagka-Pilipino at muling buhayin ang diwang Pilipino sa pamamagitan ng mga aral ng kasaysayan."

## Kasalukuyang mga gawain 
Patuloy na nagsasagawa ang NHCP ng mga tungkulin ng nakaraang mga komisyon, lalo na ang pagpapanatili ng makasaysayang mga pook at estruktura at nagsisilbing pangunahing ahensiya para sa mga pagdiriwang ng Araw ng Kalayaan at Araw ni Rizal.

### Talaan ng mga tagapangulo 
### Talaan ng mga tagapagpaganap na direktor
## Mga sanggunian 
Kategorya:Sangay tagapagpaganap ng pamahalaan ng Pilipinas
Abir

Ang **Abir** (**אבי"ר**) ay isang Martial art batay sa makasaysayang Hebreo alpabeto, ang Kabbalah, dances, mga kuwento at natatanging mga armas. Paraan ng pag-aaral ay nahahati sa dalawang antas: ang unang antas, mag-aaral matuto 27 pangunahing gumagalaw, ang 27 titik ng alpabetong Hebreo (22 titik 5 final). Ang bawat card pitong iba't ibang mga paraan upang makamit ito inisyatiba, bilang tugon, pagsakal, download, bloke, o disorder. 176 din natutunan iba pang mga diskarte na malapit sa 365 iba't ibang uri ng paggalaw. Ang ikalawang antas ay nagdadagdag ng higit sa 248 mga uri ng mga paggalaw. na sama-sama account para sa isang kabuuang bigat ng 613 punches ng 613 mga utos. Siya claims na expert Knight Warrior ay able sa sumulat sequences naaangkop talata sa Bibliya.

## Mga panlabas na link 
* www.abirwarriorarts.com  Abir 

Kategorya:Israel
Unibersidad ng Sofia (Bulgaria)

Ang **Unibersidad ng Sofia** (San Clemente ng Ohrid) o **Sofia University** sa Ingles (, ''Sofiyski universitet "Sv. Kliment 'Ohridski"'') ay ang pinakamatandang institusyon para sa mas mataas na edukasyon sa Bulgarya, na itinatag noong Oktubre 1, 1888. Ang edipisyo ng unibersidad ay binuo sa pagitan ng 1924 at 1934 sa pamamagitan ng pinansiyal na suporta ng magkapatid na Evlogi Georgiev at Hristo Georgiev, na may monumento sa harapan ng gusali, at may laking 18,624 m².

Ang Unibersidad ng Sofia ay konsistent na may ranggo bilang ang nangungunang unibersidad sa Bulgarya ayon sa nasyonal at internasyonal na pagraranggo, at ay patuloy na kabilang sa pinakamahusay na 4 porsiyento ng mga unibersidad mundo ayon sa QS World University Rankings.

## Mga Fakultad 
Ang Unibersidad ng Sofia ay nag-aalok ng isang malawak na hanay ng mga digri sa 16 fakultad:
* Faculty of Biology 
* Faculty of Chemistry and Pharmacy 
* Faculty of Classical and Modern Philology 
* Faculty of Economics and Business Administration 
* Faculty of Education 
* Faculty of Geology and Geography 
* Faculty of History 
* Faculty of Journalism and Mass Communication 
* Faculty of Law 
* Faculty of Mathematics and Informatics 
* Faculty of Philosophy 
* Faculty of Physics 
* Faculty of Pre-school and Primary School Education 
* Faculty of Slavic Studies 
* Faculty of Theology 
* Faculty of Medicine

## Gallery 

File:Sofia_University_panorama_2.jpg|Rektorado
File:Sofia_University_9.jpg|Isa ng ang bulwagan pampanayam sa Rektorado
File:Sofia_University_Faculty_of_Biology_TB_2.JPG|Faculty of Biology
File:Faculty_of_Chemistry_Sofia_University.jpg|Faculty of Chemistry
File:SU_Library.jpg|Mga mag-aaral noong 1930s

Kategorya:Mga pamantasan
Kategorya:Edukasyon sa Bulgaria
Dmitri Hvorostovsky

Si **Dmitri Aleksandrovich Hvorostovsky** (; 16 Oktubre 1962 sa Krasnoyarsk, Krasnoyarsk Krai – 22 Nobyembre 2017 sa Londres) ay isang baritone ng opera sa Rusya.

## Mga Kawing panlabas
*Hvorostovsky.com, official website including details of audio and video recordings
*Upcoming performances
*Dmitri Hvorostovsky Virtual Archive
*Dmitri Hvorostovsky at the Forbes

Kategorya:Mga baritone
Kategorya:Mga mang-aawit sa opera mula sa Rusya
Punsiyong di pares at pares

Sa matematika, ang mga **bilang na di pares at pares na punsiyon** (Ingles: *odd and even functions*) ay mga punsiyon na kinukumpleto sa mga relasyong simetriko. Mahalaga ang mga punsiyon na ito sa pagsusuring matematikal, lalo na ang mga teorya ng makapangyarihang serye at seryeng Fourier. Pinangalanan ito base sa halaga ng f(x) sa

f(x)=x^n.

Ang punsiyong f ay tinatawag na *even* kung pares ang n, at *odd* naman di pares ang n.

## Kahulugan at mga halimbawa 
Ang konsepto ng pagiging pares at di pares ay nakatukoy para sa mga punsyon na kung saan mayroong *additive inverse* ang ang pareho nitong domain at imahe.

### Pares na mga punsiyon 
thumb|Ang  ay isang halimbawa ng isang pares na punsiyon.
Ang f ay isang punsiyon sa domain ng mga tunay na bilang. Ang punsiyong f ay tinatawag na **pares** kung ang sumusunod na tumbasan ay totoo mula x hanggang -x sa dominyo ng f:
:
f(x) = f(-x), \,

o
:
f(x) - f(-x) = 0. \,

Sa heometriya, ang grapo ng isang pares na punsyon ay simetriko sa *y*-axis. Kaya naman ang grapo ng f ay walang pinagkaiba sa repleksiyon ng f sa *y*-axis.

Ilang halimbawa ng mga pares na punsyon ay *x*, *x*2, *x*4, cos(*x*), cosh(*x*), o anumang mga linear na kumbinasyon ng mga ito.

### Di pares na mga punsiyon 
thumb|Ang  ay isang halimbawa ng isang di pares na punsiyon.
Ang f namay ay tinatawag na **di pares** kung ang sumusunod ay totoo:
:
-f(x) = f(-x), \,

o
:
f(x) + f(-x) = 0. \,

Sa heometriya, ang grapo ng isang odd na punsyon ay may simetriyang paikot sa origin, kung kaya naman ang grapo ng punsiyong f na inikot nang 180 digri sa pinagmulan ay hindi iba sa mismong f.

Ilang halimbawa naman ng mga di pares na punsiyon ay *x*, *x*3, sin(*x*), sinh(*x*), erf(*x*), o anumang mga linear na kumbinasyon ng mga ito.

## Mga tala 
Kategorya:Calculus
Lansangang-bayang Maria Clara L. Lobregat

Ang **Lansangang Maria Clara Lorenzo Lobregat** (), na karaniwang tinatawag na ***MCLL Highway***, ay isang pambansang lansangan na dalawa hanggang apat ang mga linya at dumadaan sa silangang dalampasigan ng Lungsod ng Zamboanga, sa Tangway ng Zamboanga, Pilipinas. Dumadaan ito mula sa sangandaan ng Santa Cruz hanggang sa Barangay Licomo sa hilaga ng lungsod sa hangganan nito sa lalawigan ng Zamboanga Sibugay. Sa ilalim ng **Batas Republika Blg. 9270** na inaprubahan noong Marso 19, 2004, ipinangalan ang lansangan mula sa yumaong alkalde ng lungsod na si Maria Clara Lobregat.

Ang lansangan ay isang bahagi ng Pan-Philippine Highway na itinakdang bahagi ng Asian Highway Network bilang . Ang Lungsod ng Zamboanga ay ang katimugang dulo ng lansangang ito.

## Tignan din
* Lungsod ng Zamboanga
* Mga lansangan sa Pilipinas

## Mga sanggunian
Maria Clara Lobregat Highway
Konseho ng Europa

Ang **Konseho ng Europa** (Ingles: *Council of Europe (**CoE**)*; Pranses: ''Conseil de l'Europe'') ay isang internasyonal na organisasyon na nakatutok sa pagtataguyod ng karapatang pantao, demokrasya at ang panuntunan ng batas sa Europa. Itinatag noong 1949, ito ay may 47 miyembro ng estado, ay sumasaklaw sa humigit-kumulang 820 milyong mga tao at nagpapatakbo sa isang taunang badyet ng humigit-kumulang sa kalahati ng isang bilyong euro. [2]

Ang organisasyon ay naiiba mula sa 28 bansa ng European Union (EU), kahit na paminsan-minsan ito ay nalilito rito, bahagyang dahil ang EU ay nagpatibay ng orihinal na Bandilang Europeo kung saan ay nilikha sa pamamagitan ng Konseho ng Europa noong 1955, [3] pati na rin European Anthem. [4] Walang bansa ang kailanman ay sumali sa EU nang hindi muna na kabilang sa Konseho ng Europa. [5]

Hindi tulad ng EU, ang Konseho ng Europa ay hindi maaaring gumawa mga umiiral na batas, ngunit ito ay may kapangyarihan isagawa ang piling mga kasunduang internasyonal na naabot sa pamamagitan ng mga estadong Europeo sa iba't ibang paksa. Ang pinakamahusay na kilalang katawan ng Konseho ng Europa ay ang European Court of Human Rights, na sumasagawa ng European Convention on Human Rights.

Ang dalawang statutory ng Konseho mga katawan ay mga Komiti ng mga ministro, na binubuo ng mga banyagang ministro ng bawat miyembrong estado, at ang Asembleang Parlyamentaryo, na binubuo ng mga kasapi ng mga pambansang parliamento ng bawat miyembrong estado. Ang Komisyuner ng mga Karapatang Pantao ay isang malayang institusyon sa loob ng Konseho ng Europa, inatasan upang itaguyod ang kamalayan at paggalang sa karapatang pantao sa mga miyembrong estado. Ang Kalihim-Heneral ang namumuno sa kalihiman ng organisasyon. Ang iba pang mga pangunahing kinatawang CoE sumasaklaw pa sa European Directorate para sa Kalidad ng mga Gamot.

Ang punong-himpilan ng Konseho ng Europa ay nasa Strasbourg, Pransiya. Ang Ingles at Pranses ang dalawang opisyal na wika mito. Ang Komiti ng mga Ministro, Asembleang Parlyamentaryo at ang Kongreso ay gumagamit din ng Aleman, Italyano, Ruso, at Turko para sa ilan pang kanilang mga gawain. 

Kategorya:Mga konsilyo
Kategorya:Politika ng Europa
Cecil Rhodes

Si **Cecil John Rhodes** (5 Hulyo 1853 – 26 Marso 1902) ay isang Ingles na politiko, kolonisador at kasike (tycoon, makapangyarihang mangangalakal) na nagtatag ng Rhodesia (ngayon Zimbabwe at Zambia). Siya ay isang tagapanguna ng imperyalismo ng Britanya.

Noong 1888, itinatag ni Rhodes ang *De Beers*, isang kumpanya na nagmimina ng diyamante. Siya rin ay nagkaroon ng kontrol sa minahang Kimberley, and dating kumpanya ng kanyang karibal sa pagmimina na si Barney Barnato.

## Mga sanggunian 
Kategorya:Ipinanganak noong 1853
Kategorya:Namatay noong 1902
Kategorya:Mga politiko ng Inglatera
Kategorya:Kasaysayan ng Timog Aprika
Yulao Yukan

Si **Huang Chien-fu** (; 24 Hulyo 1968 sa New Taipei – 1 Enero 2006 sa Beijing) ay isang mang-aawit sa Taiwan.

## Mga Kawing panlabas 
* 

Kategorya:Mga mang-aawit mula sa Taiwan
Thomas Cohen

Si **Thomas Cohen** (ipinanganak noon 22 Mayo 1990 sa Londres) ay isang mang-aawit sa Nagkakaisang Kaharian, biyudo ng Peaches Geldof.

Kategorya:Mga mang-aawit mula sa Britanya
Pamantasang Carlos sa Praga

Ang** Pamantasang Carlos **o** Charles University **sa wikang Ingles, na kilala rin bilang **Charles University in Prague** (; ; ) ay ang pinakamatanda at pinakamalaking unibersidad sa Republikang Tseko. Itinatag noong 1348, ito ang unang pamantasan sa Gitnang Europa. Ito ay isa sa mga pinakamatandang unibersidad sa Europa sa tuloy-tuloy na operasyon at niraranggo bilang kabilang sa hanay ng 1.5 porsiyento ng pinakamahusay na mga unibersidad sa daigdig.
[right|thumb|300x300px|Bantayog sa tagapagtanggol ng unibersidad, Emperador Carlos IV, sa [Praga (itinayo noong 1848)]]
thumb|300x300px|Carolinum – ang pinakalumang gusali ng Charles University na binuo noong ika-14 siglo
left|thumb|250x250px|Baroque library hall sa Clementinum, na orihinal na kabilang sa unibersidad, bahagi ngayon ng Czech National Library
thumb|Harapan ng modernong pasukan sa Carolinum, ang sentro ng pamantasan
thumb|Fakultad ng Sining (pilosopiya)
Kabilang sa apat na orihinal na fakultad ng Unibersidad ay: ang Fakultad ng Batas, Medisina, Sining (pilosopiya) at Teolohiya (ngayon at teolohiyang Katoliko). Ngayon, ang Pamantasang Carlos ay binubuo ng 17 fakultad, karamihan ay nakabase sa Praga, dalawang bahay sa  Hradec Králové at isa sa Plzeň.
* Catholic Theological Faculty 
* Protestant Theological Faculty 
* Hussite Theological Faculty 
* Faculty of Law 
* First Faculty of Medicine 
* Second Faculty of Medicine 
* Third Faculty of Medicine 
* Faculty of Medicine in Plzeň 
* Faculty of Medicine in Hradec Králové 
* Faculty of Pharmacy in Hradec Králové 
* Faculty of Arts 
* Faculty of Science 
* Faculty of Mathematics and Physics 
* Faculty of Education 
* Faculty of Social Sciences 
* Faculty of Physical Education and Sport 
* Faculty of Humanities

## Mga pagraranggo 
Ayon sa  Academic Ranking of World Universities, ang Pamantasang Carlos ay nasa itaas na 1.5 porsiyento ng pinakamahusay sa mundo noong 2011. Ito ay naitala sa ika-201 hanggang ika-300 sa hanay ng 17,000 unibersidad sa buong mundo. Ito ay inilagay sa ranggong ika-31&nbsp;ng  BRICS & Emerging Economies Rankings 2014&nbsp;ng THE World University Rankings (kasunod ng ika-23 na Unibersidad ng Warsaw).

## Mga footnote 
Kategorya:Mga pamantasan
Kategorya:Edukasyon sa Czech Republic
Sign function

thumb|300x300px|Signum function *y* = sgn(*x*)
Sa matematika, ang **sign function** o **signum function na** (mula sa *signum*, Latin para sa Ingles na *sign*) ay isang odd na punsiyon na kinukuha ang sign ng isang tunay na numero. Madalas itong kinakatawan sa matematika bilang **sgn**.

## Kahulugan 
Ang signum function para sa isang tunay na numerong  ay tinukoy bilang:
:  \sgn(x) := \begin{cases}
-1 & \text{kung } x  0. \end{cases}

## Mga katangian 
thumb|300x300px|Ang sign function ay hindi tuloy-tuloy sa *x* = 0.
Ang anumang tunay na bilang ay maaaring ipinahayag bilang ang produkto ng kanyang absolute value at sign:
:  x = \sgn(x) \cdot |x|\,.
Kung hindi zero ang **x**,
: \sgn(x) = {x \over |x|} = {|x| \over x}
Kaya naman para sa *anumang* tunay na bilang ,
:  |x| = \sgn(x) \cdot x 
Ang signum function ay ang deribatibo ng punsyong ganap na halaga (*Ingles*: absolute value function) hanggang sa zero.
: {d |x| \over dx} =  \sgn(x) \mbox{ para sa } x \ne 0
At para sa *k* ≫ 1, ang signum function ay mahigit-kumulang 
:\ \sgn(x) \approx \tanh(kx) \,.

Kategorya:Mga punsiyon at pagmamapa
Bagyong Nina (2016)

Ang **Bagyong Nina** (Pagtatalagang pandaigdig: **Bagyong Nock-ten**), ay isang napakalakas na bagyo na tumama sa mga Rehiyon ng Bicol, CALABARZON at Kalakhang Maynila nang ika Disyembre 25 - 26 sa taong 2016 na aabot sa kategoryang apat maiihalintulad ang pangalan at ang lakas nito sa **Bagyong Nona** na tumama rin sa rehiyon ng Bicol, Silangang Bisayas at MIMAROPA.l, Ang Bagyong Nina ay nasa ika labing tatlong bagyo sa taong 2016. Ito ay naglandfall sa mga bayan ng: Tigaon, Camarines Sur, San Andres, Quezon at Torrijos, Marinduque.

## Paghahanda 
200px|thumb|Ang galaw ng Bagyong si Nina
Maagang naghanda ang mga lokal na opisyal ng mga barangay, tanod, kawad at ib apa maging ang mga residente sa maidudulot ng Bagyong si Nina, nitong nakaraang taong Disyembre 15, 2015 ay nanalasa ang Bagyong Nona sa probinsya ng Sorsogon, Masbate at Hilagang Samar. Bagamat mas higit na mas malakas ang Bagyong Nina kaysa sa nagdaang isang bagyo na si Nona.

## Typhoon Warning Signal
### Pagretiro
Ayon sa PAGASA ang pangalang #Nina ay hindi na kailanman gagamitin dulot nang malawakang pinsala at mga buhay na nawala, Ang ipapalit sa pangalan nang bagyo ay *Nika* na nagamit sa taon 2020.

## Tignan ito 
* Bagyong Karen (2016)
* Bagyong Nona (2015)
* Bagyong Ruby

Kategorya:Bagyo sa Pasipiko
Kategorya:2016 sa Pilipinas
Kategorya:Bagyo sa Pilipinas ng 2016
Kategorya:Rinetirong pangalan ng bagyo sa Pilipinas
Bagyong Nina

Ang **Nina** ay pangalan na ibinigay ng PAGASA sa mga sumusunod na bagyo:

*  (Songha, T0418, 22W)
*  (Hagupit, T0814, 18W)
*  (Prapiroon, T1221, 22W, Nina)
* Bagyong Nina (2016) (Nock-ten, T1626, 30W, Nina)

**Nina** ang pangalang internasyunal ng mga sumusunod na sama ng panahon:

*  (T5307)
* , Category 1 hurricane.
*  (T6025, 51W)
* 
*  (T6607, 07W)
*  (Nina, T6826, 31W)
*  (T7204, 05W)
*  (Nina, T7503, 04W)
*  (T7823, 24W)
*  (Nina, T8109, 09W)
*  (T8415, 18W)
*  (Nina, T8722, 22W)
*  (T9213, 14W)
*  (Nina, T9511, 15W)
Unibersidad ng Republika ng San Marino

Ang **Unibersidad ng Republika ng San Marino** (sa italyano: *Università degli Studi di San Marino*) ay isang unibersidad na nakabase sa lungsod ng Montegiardino sa Republic of San Marino. Ito ay itinatag noong 1985.

## Organisasyon 
Bilang pagsunod sa akademikong reorganisasyon na naganap noong 2014 matapos maaprubahan sa parehong taon ang bagong batas ukol sa balangkas ng akademikong pag-aaral sa San Marino, ang unibersidad ay nahati sa 3 kagawaran:
* Kagawaran ng Ekonomiks, Agham at Batas
* Kagawaran ng Agham Pantao
* Kagawaran ng Kasaysayan at Kulturang Sanmarinese
Dati, mayroong 6 na mga kagawaran:
* Kagawaran ng Pag-aaral Biyomedikal 
* Kagawaran ng Komunikasyon 
* Kagawaran ng Edukasyon at Pagsasanay
* Kagawaran ng Ekonomiks at Teknolohiya
* Kagawaran ng mga Makasaysayang Pag-aaral (binubuo ng *Scuola Superiore di Studi Storici* at ang *Centro Studi di Storici*)
* Kagawaran ng Pag-aaral ng Batas 
Ang aklatan ng unibersidad ay may higit sa 30,000 libro.

Kategorya:Mga pamantasan
Unibersidad ng Roma La Sapienza

Ang **Unibersidad ng Roma La Sapienza**, (Italyano: **Sapienza – Università di Roma; **Ingles:** Sapienza University of Rome**), na tinatawag din bilang **Sapienza** o ang "Unibersidad ng Roma", ay isang unibersidad sa pananaliksik na matatagpuan sa Roma, Italya. Pormal na kilala bilang **Università degli Studi di Roma "La Sapienza"**, ito ay ang pinakamalaking unibersidad na Europeo ayon sa dami ng mag-aaral (ikatlong na kung isinasaalang-alang din ang mga nag-aaral sa modang pandistansya) at isa sa mga pinakamatanda sa kasaysayan, na itinatag noong 1303.
Ang Unibersidad din ang pinakaprestihiyosong unibersidad at pinakamahusay din sa Timog Europa.

Nagmula sa ang maraming kilalang alumni, kabilang na ang maraming mga Nobel laureates, pangulo ng European Parliament, pinuno ng ilang mga bansa, mga lider relihiyoso, mga siyentipiko at mga astronaut.

## Ranggo 
Ayon sa 2016 Academic Ranking of World Universities (ARWU), ang La Sapienza ay nakaposisyon sa loob ng 151-200 grupo ng mga unibersidad at kabilang sa mga nangungunang 3% ng mga unibersidad sa mundo.

## Galeriya 

File:Innenhof_des_Palazzo_della_Sapienza.jpg|*Palazzo della Sapienza*, dating tahanan ng Unibersidad hanggang 1935.
File:Borromini_SantIvo.jpg|Simbahan ng Sant'Ivo alla Sapienza, orihinal na kapilya at luklukan ng aklatan ng unibersidad ng (hanggang 1935).
File:RomeUniversity1938.jpg|Ang bagong campus ng Pamantasan ng Roma, na binuo noong 1935 sa pamamagitan ni Marcello Piacentini, sa isang larawan noong 1938.

## Mga tala 
## Mga sanggunian 
Kategorya:Mga pamantasan sa Italya
Pamantasang Estatal na Belarusian

Ang **Pampamahalaang Pamantasang Biyeloruso** o **Belarusian State University** (BSU) sa Ingles (; ), sa Minsk, Belarus, ay itinatag noong 30 Oktubre 1921. Ang BSU ay isang institusyon sa mas mataas na edukasyon sa Republika ng Belarus.

## Kasaysayan 
Noong 25 Pebrero 1919, napagdesisyunan ng Central Executive Committee ng Byelorussian SSR ang pagtataguyod ng unang pambansang unibersidad sa Belarus. Gayunpaman, inantala ng pananakop sa Minsk ng Polish army ang plano, at ang mga unibersidad ay aktwal na binuksan sa noong 30 Oktubre 1921. Ang historyador at slavista na si Vladimir Picheta ang unang rektor ng pamantasan.
thumb|Faculty of Physics
thumb|Institute of Journalistics, Faculty of Pilosopiya and Social Science
thumb|Panloob na Bakuran ng BSU campus

### Mga sentro ng pananaliksik 
* Centre of Applied Problems of Mathematics and Informatics 
* Education Development Centre 
* Centre for Youth Studies 
* Centre of Sociological and Political Studies 
* Centre for International Studies 
* Centre for International Technologies 
* Centre of informational resources and communications
* Centre of IT Security 
* Childhood Development Centre 
* Centre for Olympic Training

## Memorable alumni 
* Svetlana Alexievich, mamamahayag at may-akda, na nagwagi ng Nobel Prize sa Literatura 2015

## Mga sanggunian 
Kategorya:Mga pamantasan
Kategorya:Edukasyon sa Belarus
Unibersidad ng Botswana

Ang **Unibersidad ng Botswana**, o **UB** ay itinatag noong 1982 bilang ang unang institusyon ng mas mataas na edukasyon sa Botswana. Ang unibersidad ay may apat na mga kampus: dalawang sa kabiserang lungsod ng Gaborone, isa sa Francistown, at isa pa sa Maun. Ang unibersidad ay nahahati sa anim na mga fakultad: Negosyo, Edukasyon, Engineering, Humanidades, Agham at Agham Panlipunan.

Ang UB ay nagsimula bilang bahagi ng isang mas malaking sistema ng unibersidad na kilala bilang **UBBS**, o ang **University of Bechuanaland (Botswana), Basotoland (Lesotho), at Swaziland**; na itinatag noong 1964 upang mabawasan ang pagdepende ng tatlong edukasyong tersiyaryo sa panahong-aparteid naTimog Africa. Matapos maging mga malayang bansa ang Botswana at Lesotho noong 1966, ang unibersidad ay tinawag na ang University of Botswana, Lesotho, at Swaziland (UBLS).

## Galeriya 

File:GABS-UB_Courtyard.JPG|Ang kaibahan sa luma (foreground) at bagong UB (background)
File:University_of_Botswana_Administration_Building.jpg|Admin building
File:University_of_Botswana_dorms.jpg|Residence hall
File:UB_IM_Match.jpg|Isang laro ng futbol sa loob ng kampus
File:University_of_Botswana_Faculty_of_Business.jpg|Gusali ng Fakultad ng Negosyo
File:University_of_Botswana_Earth_Science.JPG|thumb|Gusali ng Environmental Science 

## Mga sanggunian
Kategorya:Mga pamantasan
Kategorya:Edukasyon sa Botswana
Crying cow

thumb|Ang halimbawa ng isang Crying cow noong Marso 2008.
Ang **Crying cow** (literal sa Tagalog bilang "umiiyak na baka") ay isang uri ng paputok na sumisipol na para tila isang umiiyak na baka.  Katunog at kahugis nito ang mga paputok na whistle bomb at atomic bomb na maaring paputukin sa puwestong pahiga at patayo.  Ang **crying bading** (umiiyak na bakla) ay isang katulad na paputok na malakas din ang tunog at naglalaman ng sangkap ng paputok na atomic bomb.

Sa Pilipinas, kadalasan ginagamit ang crying cow tuwing Bagong Taon ngunit naisama ito sa listahan ng mga delikadong paputok na pinagbabawal. 

## Tingnan din 
* Super Yolanda
* Whistle bomb
* Sinturon ni Hudas

## Mga sanggunian 
Kategorya:Mga paputok
Paputok (paglilinaw)

Maaring tumukoy ang **paputok** sa:

* Paputok, maliit na pampasabog na pangunahing ginagamit para mag-ingay
* Pampasabog, kimikal na kumpuwestong nakapagdurulot ng pagsambulat
* Pirotekniya, ang agham ng paggamit ng mga materyales para sa produksyon ng init, ilaw, gas, usok at/o tunog.
Pirotekniya

]]
Ang **piroteknika** (sa Ingles: *pyrotechnics*) ay ang agham ng paggamit ng mga materyales na may kakayahang sumailalim sa reaksyong kimikal na *exothermic* na kusang napipigil at tumatagal para sa produksyon ng init, ilaw, gas, usok at/o tunog.  Nagmula ang salitang pirotekniya mula sa mga Griyegong salita na *pyro* ("apoy") at *tekhnikos* ("ginawa sa pamamagitan ng sining").  Hindi lamang kinabibilangan ng mga paputok ang pirotekniya.  Ang paggawa ng mga posporo, kandilang oksihena, eksplosibong kandado, mga bahagi ng *airbag* sa kotse at presyong gas sa pagpapasabog sa pagmimina, pagtitibag at demolition ay mga pirotekniya din.

## Mga sanggunian 
Kaurian:Pirotekniya
Kategorya:Libangan (gawain)
George Michael

Si **Georgios Kyriacos Panayiotou** (25 Hunyo 1963 – 25 Disyembre 2016), na mas kilala bilang **George Michael**, ay isang Ingles na mang-aawit, manunulat ng awit, at record producer na naging tanyag bilang miyembro ng duo na Wham! Mas nakilala siya sa kanyang mga obra noong dekada 1980 at 1990, kabilang ang hit singles tulad ng "Last Christmas" at "Wake Me Up Before You Go-Go", at mga album tulad ng *Faith*  (1987) at *Listen Without Prejudice Vol. 1* (1990).

Nakabeta si Michael ng mahigit 100 milyong record sa buong mundo. Ang kanyang pasinayang solo album, *Faith* (1987), na nakabenta ng mahigit 20 milyong kopya sa buong mundo. Si Michael ay nakatamo ng pitong number one single sa UK at walong number one hits sa *Billboard* Hot 100 sa US, kabilang ang "Careless Whisper" at "Freedom! '90". Isa siya sa best-selling British acts of all time, na niranggo magasing *Billboard* bilang pang-40 pinaka-matagumpay na artist kailanman. Si Michael nanalo ng iba' t-ibang mga parangal pangmusika sa kanyang 30-taong karera, kabilang ang tatlong Brit Awards—nanalo siya ng Best British Male nang dalawang beses, apat na MTV Video Music Awards, apat na Ivor Novello Awards, tatlong American Music Awards at dalawang Grammy Awards mula sa walong nominasyon. Si Michael, na isang homoseksuwal, ay isang aktibong tagakampyan ng karapatang LGBT at HIV/AIDS charity fundraiser.

Noong 2004, pinangalanan ng Radio Academy si Michael na artist na may pinakamaraming pagpapatugtog sa radyo sa United Kingdom sa panahong 1984-2004. Tinalakay ng dokumentaryong *A Different Story* (inilabas noong 2005) ang kanyang karera at personal na buhay. Ang unang tour ni Michael15 taon, ang panaigdigang 25 Live tour, ay umabot ng tatlong taon (2006, 2007 at 2008). Noong madaling araw ng 25 Disyembre 2016, si Michael, sa edad na 53, ay natagpuang patay sa kanyang kama sa kanyang tahanan sa Oxfordshire tahanan.

## Discography 
* *Faith* (1987)
* *Listen Without Prejudice Vol. 1* (1990)
* *Older* (1996)
* *Songs from the Last Century* (1999)
* *Patience* (2004)
* *Symphonica* (2014)

## Tours 
* Faith World Tour (1988–89)
* Cover to Cover (1991)
* 25 Live (2006–08)
* George Michael Live in Australia (2010)
* Symphonica Tour (2011–12)

## Mga sanggunian 
Kategorya:Ipinanganak noong 1963
Kategorya:Namatay noong 2016
Kategorya:Mga mang-aawit mula sa Inglatera
Carrie Fisher

Si **Carrie Frances Fisher** (21 Oktubre 1956 – 27 Disyembre 2016) ay isang Amerikanong artista, manunulat, prodyuser, at humorist. Siya ay anak nina Eddie Fisher na isang mang-aawit at Debbie Reynolds na isang artista. Si Fisher ay nakilala sa kanyang pagganap bilang Princess Leia sa serye ng pelikala na *Star Wars*. Gumanap din siya sa mga pelikulang *Shampoo* (1975), *The Blues Brothers* (1980), *Hannah and Her Sisters* (1986), ''The 'Burbs* (1989), at *When Harry Met Sally...* (1989).

Nakilala rin si Fisher sa kanyang mga nobelang semi-autobiographical, kabilang ang *Postcards from the Edge* at ang screenplay ng pelikulang may kalalintulad na pamagat, pati na rin ang kanyang autobiographical na one-woman play at ang nonfiction na aklat, *Wishful Drinking*, na batay sa palabas. Bukod rito siya ay nagsilbi bilang isang script doctor para sa mga screenplay ng ibang manunulat. Sa mga nagdaang taon, siya ay pinuri sa kanyang pagpapahayag tungkol sa kanyang mga karanasan sa isip kalusugan (mental health) at pagkagumon sa bawal na gamot (drug addiction).

Namatay si Fisher sa edad na 60 noong 27 Disyembre 2016, nang siya ay inatake sa puso nabang nasa isang lipad transatlantiko apat na araw ang nakakaraan.

## Filmography 
### Film 
### Telebisyon 
### Mga Video game 
## Bibliograpiya 
**Nobela**
* *Postcards from the Edge*, 1987, ISBN 0-7434-6651-9
* *Surrender the Pink*, 1990, ISBN 0-671-66640-1
* *Delusions of Grandma*, 1993, ISBN 0-684-85803-7
* *Hollywood Moms*, 2001, (introduction), ISBN 978-0810941571
* *The Best Awful There Is*, 2004, ISBN 0-7434-7857-6
**Non-fiction**
* *Wishful Drinking*, 2008, ISBN 1-4391-0225-2
* *Shockaholic*, 2011, ISBN 978-0-7432-6482-2
* *The Princess Diarist*, 2016, ISBN 978-0-399-17359-2
**Screenplays**
* *Postcards from the Edge*, 1990
* *These Old Broads*, 2001
* *E-Girl* (2007)
* Doctored screenplays for *Sister Act* (1992), *Last Action Hero* (1993) and *The Wedding Singer* (1998)
* *Wishful Drinking*, 2008 
* *A Spy in the House of Me'', 2008

## Mga tala 
## Mga sanggunian 
Kategorya:Mga Amerikanong may lahing Ruso-Hudyo
Kategorya:Mga artista mula sa Estados Unidos
Kategorya:Mga mang-aawit mula sa Estados Unidos
Daang Pugo–Rosario

Ang **Daang Pugo–Rosario** () ay isang pangunahing daan sa La Union na nag-uugnay mula Lansangang MacArthur sa Rosario hanggang Lansangang Aspiras-Palispis sa Pugo. Ito ang alternatibong ruta papuntang Baguio, sa halip ng Daang Kennon. Ang kabuuang haba nito ay 23.0 kilometro (14.3 milya). Isa itong bahagi ng Daang Radyal Blg. 9 ng sistemang arteryal ng mga daan sa Kamaynilaan at ng **Pambansang Ruta Blg. 209** (**N209**) ng sistema ng lansangang bayan sa Pilipinas.

## Tingnan din
* Mga lansangan sa Pilipinas

## Mga sanggunian
Kategorya:Mga lansangan sa Pilipinas
Binignit

Ang **binignit** ay isang panghimagas mula Visayas. Ito ay nakaugaliang gawin sa Visayas nang may mga hiwa ng sabá, gabi, at kamote.

Kinakayod ang niyog at ang gata ay isinasalin. Nagdaragdag ng dalawang tasa ng tubig sa kinayod na niyog at inuulit ang pagpiga upang makakuha ng malabnaw na gata. Dinadagdag ang katas na ito sa hiwa-hiwang kamote, gabi, ube, hinog na sabá, at langka, at sago. Kung minsan ay naglalagay rin ng hiwa-hiwang laman ng niyog. Hinahalo ito habang hinihintay na kumulo. Bago patayin ang apoy ay binubuhos ang malapot na gata. 

Madalas inihahanda ng binignit tuwing Mahal na Araw, lalo na sa Biyernes Santo kung saan may pag-aayuno. Popular ito bilang meryenda sa hapon. May ilan-ilan din namang mga Pilipino na inihahanda ang binignit nang malamig o nagyeyelo, kahalintulad ng ice cream.

## Pangalan 
Malapit ito sa ibang lutong ginataang matatagpuan sa ibang dako ng Pilipinas tulad ng bilo-bilo. Tinatawag ang binignit na **giná-tan** sa Bikolano, **tabirák** sa wikang Sebwano sa Mindanao, **alpahor** sa Chavacano, **wit-wit** sa Hiligaynon, **ginettaán** sa Ilokano, at **ginat-an** (o **ginat-ang lugaw**) sa Waray at Hiligaynon/Ilonggo, **kamlo** sa kanlurang Iloilo , **scramble** sa Lungsod ng Tuguegarao, **linugaw** sa Bacolod, **eangkuga** ng mga Akeanon sa Aklan, at **sagobe** sa Laguna.

Ang Binignit ay itinuturing na isang uri ng lugaw (kaning malagkit) at guinataán (mga pagkain na niluluto sa gata ng niyog).

## Kultura 
Isa itong tanyag na meryenda sa hapon at mas masarap itong ihain kapag mainit. Ang iba ay naghahain nito na pinalamig o kaya ay nagyeyelo, tulad ng panghimagas na sorbetes. Sa mga mamamayan na Bisaya, ang sabaw ay madalas ding iluto at kinakain para sa Semana Santa, lalo na tuwing Biyernes Santo kung saan ang mga Katoliko ay umiiwas sa karne.

## Tingnan din 
* Ginataan
* Ginataang mais
* Halo-halo
* Lugaw

## Mga sanggunian 
Kategorya:Lutuing Pilipino
Kaurian:Mga pagkaing Pilipino
Kaurian:Mga pagkaing pangmeryenda
Kaurian:Mga pagkaing panghimagas
Kaurian:Mga lutuing Bisaya
Kaurian:Mga lutuing Pilipino
Kaurian:Mga lutuing may niyog
Kaurian:Mga lutuing may saging
Kaurian:Mga lutuing may gabi
Kaurian:Mga lutuing may kamote
Kaurian:Mga lutuing may sago
Kaurian:Mga lutuing ginataan
Kaurian:Mga pagkain na may kaugnay ng Mahal na Araw
Nathan Hartono

Si **Nathaniel Hartono** (**Nathaniel Xiang**), higit na kilala bilang **Nathan Hartono** ay isang mang-aawit at aktor mula sa Singgapur. Nag-*debut* si Hartono bilang mang-aawit matapos manalo sa *Teenage Icon* noong 2005 at naglabas ng kaniyang *debut album* na *LET ME SING! Life, Love and All That Jazz* noong 2006. Nakipag-sapalaran din si Hartono sa pag-arte at itinampok sa kaniyang kauna-unahang seryeng pantelebisyong *Halfworlds* noong 2015. Siya rin ang *first runner-up* sa unang *season* ng *Sing! China*.

## Kasibulan
Ipinanganak si Hartono sa Singgapur sa mga Tsinong Indones na magulang. Mayroon siyang nakatatandang kuya na si Norman Hartono, at nakakabatang kapatid na babae na si Nydia Hartono. Ang kaniyang ama, si Thomas Hartono, ay isang nangangasiwang direktor sa PT Anandini Vimala, habang ang kaniyang ina, si Jocelyn Tjioe, ang senyoryang pangalawang pangulo ng Tung Lok group na naka-base sa Singgapur, na itinatag ng kaniyang lolo.

Nakapagtapos si Hartono ng kaniyang edukasyong paaralang primarya sa Nanyang Primary School at nagpatuloy sa Anglo-Chinese School (Barker Road) para sa kaniyang sekondaryang edukasyon bago siya nakapagtapos sa Anglo-Chinese Junior College. Noong 2009, na-konskripto siya sa Hukbong Lakas ng Singgapur para sa pambansang paglilingkod. Pagkatapos ay nag-aral siya sa prestihyosong Berklee College of Music na nangunguna sa Produksyon at Inhenyeriyang Musika sa Boston, at pansamantalang huminto sa pag-aaral simula pa noong 2014.

Nabanggit din ni Hartono na kung paano siya na-impluwensyahan ni Frank Sinatra.

## Karera
### 2005-2009: Teenage Icon at pagsimula sa himigan
Matapos manalo ni Hartono noong 2005 sa *Teenage Icon*, nag-*debut* siyang mang-aawit at inilabas niya ang kaniyang unang album na *LET ME SING! Life, Love and All That Jazz* noong 2006 na binubuo ng 11 awitin. Itinampok ang album niyang iyon bilang numero uno sa Jazz Chart ng HMV sa loob ng dalawang linggo pagkatapos ng pagkakalabas niyon. at inilabas ang kaniyang ikalawang album na *Feeling Good with Nathan Hartono* na isinaplaka sa mismong sandaling iyon sa kaniyang mga *sold-out* na palabas noong Hunyo ng parehong taon sa Esplanade. Mayroong 12 awitin ang album na iyon, na kasama sa karamihan sa mga awit na itinanghal ni Hartono, kabilang ang "Raindrops Keep Fallin' on My Head", "Everybody's Changing", "Moody's Mood for Love", at "Seven Nation Army" sa kaniyang mga konsyerto.

## Talang-awit (Diskograpiya)
### *Studio albums*
### EPs
### Sensilyo
### *Soundtracks*
## Talang Palabas (Pilmograpiya)
### Seryeng Pantelebisyon
## Sanggunian
## Kawing Panlabas
* at Aquarius Musikindo
* at Music & Movement
*
*
*
*
*Nathan Hartono's channel on YouTube

Kategorya:Ipinanganak noong 1991
Kategorya:Mga mang-aawit mula sa Singgapur